stanford-oval/wikipedia huggingface dataset:
รายชื่อตัวละครในก้านกล้วย
ตัวละครหลัก

ก้านกล้วย - พลายภูเขาทอง - พระยาไชยานุภาพ - เจ้าพระยาปราบหงสาวดี เป็นช้างรูปงาม มีหลังโค้งแปแบบก้านกล้วย อันเป็นที่มาของชื่อ “ก้านกล้วย” สำหรับช้างแล้ว นี่ถือเป็นคชลักษณ์หรือลักษณะของช้างอันดียิ่ง จนพังนวลย่าของเขาทำนายว่า โตขึ้น เขาจะต้องเป็นช้างที่กล้าหาญเหมือนพ่อ ซึ่งนี่เป็นสิ่งที่แม่ของเขาไม่ยินดีด้วยเลย เพราะกลัว ว่าถ้าเขาโตขึ้นและเป็นเหมือนพ่อจริงๆ นางจะต้องเสียเขาไป เหมือนที่เคยเสียพ่อของเขามาแล้ว ด้วยความกล้าหาญบวกกับคุณสมบัติที่ดีพร้อม ทำให้ “ ก้านกล้วย” ได้รับเลือกเป็น พระคชาธารของพระนเรศวร โดยมีชื่อใหม่ว่า “ พระยาไชยานุภาพ” เขานี่เองที่เป็นกำลังสำคัญในการทำยุทธหัตถีครั้งยิ่งใหญ่ที่สุดระหว่างพระนเรศวรกับพระมหาอุปราชา อันนำมาซึ่งชัยชนะและความร่มเย็นแห่งกรุงศรีอยุธยา และความเก่งกล้าของก้านกล้วยทำให้เขาได้รับพระราชทานนามว่า “ เจ้าพระยาปราบหงสาวดี” ปรากฏตัวในภาพยนตร์ทั้งสองภาค
ชบาแก้ว ช้างสาวผู้ร่าเริง น่ารัก และมีจิตใจอันดีงาม ชบาแก้วเป็นช้างที่เกิดในหมู่บ้าน เธอจึง คุ้นเคยกับการอยู่กับมนุษย์ และมีความรู้สึกที่ดีต่อพวกเขา เธอคอยช่วยงานมนุษย์เสมอ หน้าที่หลักของเธอคือการดูแลเด็กๆ ในหมู่บ้าน และเข้าไปเก็บผลหมาก รากไม้ในป่า ชบาแก้วเป็นช้างที่มี น้ำใจ เมื่อเห็นใครเดือดร้อน ก็จะเข้าไปช่วยเสมอ ด้วยนิสัยเช่นนี้เอง ทำให้เธอได้รู้จักกับก้านกล้วย และหลังจากที่ได้รู้จักกันและเติบโตมาด้วยกัน ความรักของทั้งคู่ก็งอกงามขึ้น ในขณะเดียวกัน ชบาแก้วก็ค่อยๆ สอนให้ก้านกล้วยไว้ใจมนุษย์ จนกระทั่งเขายอมพลีชีพต่อสู้เคียงคู่กับมนุษย์ ปรากฏตัวในภาพยนตร์ทั้งสองภาค
จิ๊ดริด นกพิราบ คู่หูตัวป่วนของก้านกล้วย เป็นนกช่างพูด ตลก ชอบโวยวาย และหลงตัวเอง เป็นที่สุด โดยตำแหน่งเขาเป็นพิราบสื่อสารแห่งกองทัพอยุธยา แต่ถึงแม้จะมีข้อเสียหลายๆ อย่าง เขาก็เป็นนกที่มีจิตใจดีงาม กล้าหาญ และรักความยุติธรรม เมื่อได้รู้จักกับการก้านกล้วยและเห็นแววของช้างตัวนี้ เขาก็ให้การสนุบสนุน ทุกวิถีทาง โดยทำตัวไม่ต่างจากพี่เลี้ยงที่คอยให้คำปรึกษาและให้กำลังใจก้านกล้วยเสมอมา ปรากฏตัวในภาพยนตร์ทั้งสองภาค
แสงดา แม่ของก้านกล้วย นางเป็นผู้ที่ก้านกล้วยรักมากที่สุด เพราะตลอดมา ก้านกล้วยมีแต่แม่ ที่คอยให้ความรัก ความเอาใจใส่ และทะนุถนอมดูแล นางต้องเลี้ยงลูกตามลำพัง เนื่องจากพ่อของ ก้านกล้วยจากไปในสงคราม และไม่ได้กลับมาอีกเลย แสงดามีความรู้สึกไม่ดีต่อมนุษย์ เพราะ คิดว่ามนุษย์ชอบจับช้างป่าไปทำงาน โดยเฉพาะนำไปฝึกเป็นช้างรบแบบพ่อของก้านกล้วย ดังนั้น แสงดาจึงมักสอนลูก ให้เกลียดกลัวมนุษย์ และก้านกล้วยก็เชื่อตามที่แม่สอน แต่เมื่อเขาได้เข้าไป อยู่กับคน เขากลับพบสิ่งที่ตรงกันข้ามนั่นก็คือ จริงๆ แล้วมนุษย์กับช้างอยู่ร่วมกันด้วยความรักและความผูกพัน ปรากฏตัวในภาพยนตร์ทั้งสองภาค
ลูกช้างแฝด ต้นอ้อ กอแก้ว ผู้เป็นแก้วตาดวงใจของก้านกล้วยกับชบาแก้ว ทั้งคู่ถูกกวาดต้อนไปหงสาวดีพร้อมกับชาวอยุธยา และถูกนำตัวเข้าพิธีบูชาสวรรค์ ซึ่งเป็นพิธีเซ่นสรวงทวยเทพ และวิญญาณบรรพบุรุษ โดยการเผาบูชาด้วยลูกช้างแฝดฝ่ายศัตรูซึ่งก็คือลูกแฝดทั้งสองของก้านกล้วยนั่นเอง เพื่อสร้างขวัญกำลังใจให้แก่ทัพหงสาวดี ก้านกล้วยต้องทำทุกวิถีทางเพื่อช่วยลูก ในเวลาจำกัด ปรากฏตัวในภาพยนตร์ภาคสอง
กลุ่มช้างเด็กสุดแสบ

ช้างเด็กกลุ่มใหม่ที่เข้ามาสร้างสีสันในภาพยนตร์ พวกเขาเป็นส่วนหนึ่งของการผจญภัยในกรุงหงสาวดีซึ่งมีอันตรายรอบด้าน นี่คือเหตุการณ์ที่ทำให้พวกเขารู้ซึ้งถึงคุณค่าของคำว่า “เพื่อน” “มิตรภาพ” และ “ความสามัคคี" ปรากฏตัวในภาพยนตร์ภาค 2
ดุ๊ยดุ่ย มีความเป็นผู้นำ
ส้มจี๊ด ช้างน้อยหวานแหวว แสนซน
ใบบอน จอมโวยวาย ว่องไวทุกเรื่อง
ข้าวเม่า มีความเฟอะฟะ ตักละ
กอไผ่ ลูกช้างหงสา หัวใจอยุธยา
กลุ่มแก๊งค์มะโรง

แก๊งค์มะโรง เป็นช้างรุ่นพี่ของก้านกล้วย มักอาศัยความที่โตกว่าและมี พวกมากรังแกก้านกล้วยอยู่เป็นประจำ แรกๆ ก้านกล้วยก็พยายามข่มใจ แต่พอมะโรงกับพวก แกล้งหนักเข้า โดยเฉพาะล้อเลียนเรื่องพ่อ ก้านกล้วยก็ทนต่อไปไม่ได้ เมื่อเจอช้างที่เอาจริงอย่าง ก้านกล้วย ก็ทำให้เห็นว่ามะโรงเก่งแต่ปาก นักเลงแต่ท่าทางท่าดีทีเหลว เป็นผู้ร้ายตลกๆ ไม่น่ากลัวอะไรเลย แต่ในภาคสองก็ลดความเกเรลงมาบ้าง ปรากฏตัวในภาพยนตร์ทั้งสองภาค
มะโรง ช้างหัวหน้าพวกเด็กเกเรในโขลง
มะโหนก เป็นช้างตัวสีฟ้า
บึกอึด เป็นช้างตัวสีเขียว
เสริม เป็นช้างตัวสีส้ม ตัวเล็กที่สุดกลุ่ม
ฝ่ายอยุธยา

สมเด็จพระนเรศวรมหาราช พระมหากษัตริย์ผู้เป็นมหาราชแห่งชาติไทย ผู้ประกาศอิสรภาพให้แก่กรุงศรีอยุธยา นอกจากพระปรีชาสามารถทางการรบ และความเด็ดเดี่ยวกล้าหาญของพระองค์แล้ว พระองค์ยังทรงเป็นผู้นำที่มีกลยุทธอันชาญฉลาด ในขณะเดียวกันก็มีพระทัยที่อ่อนโยน ทุกครั้งที่นำทัพ พระหัตถ์จะทรงพระแสงเข้าสู้กับข้าศึกด้วยพระองค์เองเสมอ วีรกรรมอันยิ่งใหญ่ที่ประวัติศาสตร์ต้องจารึกคือการทำยุทธหัตถีกับพระมหาอุปราชา ที่หนองสาหร่าย สุพรรณบุรี เมื่อปีพุทธศักราช 2135 หลังจากชัยชนะในครั้งนี้ กรุงศรีอยุธยาก็ไม่ถูกพม่ารุกรานอีกเป็นเวลากว่าร้อยห้าสิบปี ปรากฏตัวในภาพยนตร์ทั้งสองภาค
ภูผา ช้างศึกผู้เกรียงไกรแห่งกรุงศรีอยุธยา เป็นตำนานที่ยังคงได้รับการเล่าขานในฐานะวีรชน ผู้ยอมสละชีพในสงคราม เขาคือพ่อของก้านกล้วย แม้ก้านกล้วยจะไม่เคยพบพ่อ เพราะพ่อออกจากโขลงไปตั้งแต่ก่อนเขาเกิด แต่เขาก็มีภาพพ่อที่ชัดเจนอยู่ในใจ ทั้งความสง่า เด็ดเดี่ยว กล้าหาญ เสียสละ และจิตใจอันอ่อนโยน ซึ่งทั้งหมดเป็นแบบฉบับที่ก้านกล้วยก้าวเดินตาม ปรากฏตัวในภาพยนตร์ทั้งสองภาค
สิงขร ช้างนำทัพในสงครามครั้งเสียกรุง ฯ แม้การรบในครั้งนั้นไม่ได้ทำให้เขาบาดเจ็บ แต่เขาก็มี โรคร้ายติดตัวมายาวนาน ซึ่งเขาเชื่อว่าเป็นกรรมอันเกิดจากการที่ทำให้เพื่อนช้างต้องตายในสงคราม ความสำคัญของสิงขรอยู่ตรงที่การเป็นผู้กุมความลับที่ก้านกล้วยอยากรู้มาตลอดชีวิต นั่นก็คือพ่อของเขาเป็นใคร ปรากฏตัวในภาพยนตร์ภาคแรก
รถถัง อดีตนั้น เคยเป็นช้างเชือกหนึ่งของมะหูด และก็ได้เป็นช้างศึกเช่นกัน ความสามารถพิเศษของเขาคือ สามารถยิงลูกมะพร้าวได้ ปรากฏตัวในภาพยนตร์ภาคแรก
ติ่งรู เป็นช้างเชือกหนึ่งของมะหูดและเป็นช้างศึกเช่นกัน เชี่ยวชาญในด้านการชกมวย ปรากฏตัวในภาพยนตร์ภาคแรก
เจ้าพระยาปราบไตรจักร - พลายบุญเรือง ช้างศึกผู้มีรูปลักษณ์ดีไม่แพ้ก้านกล้วย เป็นคู่แข่งที่สำคัญในการคัดเลือกเป็นพระคชาธาร แต่ในที่สุดทั้งคู่ก็ได้ตำแหน่งสำคัญ คือ ก้านกล้วยขึ้นระวางสะพัดชื่อพระยาไชยานุภาพ เป็นพระ คชาธารของพระนเรศวร ส่วนพลายบุญเรืองขึ้นระวางสะพัดชื่อพระยาปราบไตรจักร เป็นช้างทรงของพระอนุชาคือพระเอกาทศรถ ปรากฏตัวในภาพยนตร์ภาคแรก
สามทหารเสือ สามทหารเอกของสมเด็จพระนเรศวร ซึ่งได้รับมอบหมายให้ทำภารกิจพิเศษ ในการนำพระสุพรรณกัลยาออกจากกรุงหงสาวดีให้ทันก่อนที่ทัพอยุธยาจะเคลื่อนไปถึง ทั้งสามเป็นยอดนักรบ มีทั้งชั้นเชิงการต่อสู้ที่ดีเยี่ยม พร้อมด้วยพละกำลัง สติปัญญา และความกล้าหาญที่ผ่านมา ไม่เคยทำภารกิจใดผิดพลาดแม้แต่ครั้งเดียว ปรากฏตัวในภาพยนตร์ภาคสอง
พระสุพรรณกัลยา พระพี่นางในสมเด็จพระนเรศวร ผู้ทรงสละพระองค์เป็นตัวประกันของหงสาวดีแลกเปลี่ยนให้พระนเรศวรเสด็จกลับสู่กรุงศรีอยุธยา จนสามารถกอบกู้เอกราชคืนจากหงสาวดีได้สำเร็จ หลังจากถวายตัวให้แก่พระเจ้าหงสาวดีและทรงให้กำเนิดพระโอรส พระองค์ก็ประทับอยู่ที่นั่นตลอดพระชนม์ชีพ พระองค์ทรงกระทำวีรกรรมอันยิ่งใหญ่เท่าที่สตรีผู้หนึ่งจะกระทำให้แก่แผ่นดินเพราะเหตุนี้เองพระองค์จึงทรงได้รับการยกย่องให้เป็นหนึ่งในวีรสตรี ที่คนไทยไม่อาจลืมเลือน ปรากฏตัวในภาพยนตร์ภาคสอง
ฝ่ายหงสาวดี

งวงแดง - พลายพันธกอ ช้างร่างยักษ์ ผู้มีงวงสีแดงและมีดวงตาอันดุดัน เขาคือขุนศึกแห่งหงสาวดี เคยผ่านศึก สงครามมาแล้วหลายครั้ง ด้วยความโหดเหี้ยม ไร้ความปราณี ทำให้เขาเป็นเหมือนเพชฌฆาตบน สมรภูมิรบ เพราะสิ่งที่อยู่ในใจช้างศึกผู้นี้ก็คือ เขาจะต้องเป็นช้างอันดับหนึ่งเสมอ และตลอดมา ก็เป็นเช่นนั้นจริงๆ ไม่เคยมีช้างเชือกไหนขึ้นมาเทียบกับเขาได้ แม้กระทั่งพลายภูผาพ่อของก้านกล้วยก็ตายด้วยเขาด้วยเช่นกัน ทั้งในแง่ของพละกำลังและชั้นเชิงการต่อสู้ ช้างเชือกใดที่หาญมาต่อกรกับเขาจะต้องพ่ายแพ้อย่างหมดรูป เพราะเช่นนี้เอง แม้อายุ จะมากขึ้นเรื่อยๆ แต่เขาก็ยังคงเชื่อมั่นว่าไม่เป็นรองใคร รวมทั้ง ก้านกล้วย ช้างศึกนำทัพแห่งกรุงศรีอยุธยาด้วย ปรากฏตัวในภาพยนตร์ภาคแรก
งานิล ช้างขุนศึกแห่งกรุงหงสาวดี ผู้สืบสายเลือดมาจากงวงแดงหรือพลายพัธกอในภาคที่แล้ว   มีลักษณะโดดเด่นที่ร่างกายสูงใหญ่ล่ำสัน เป็นเสมือนอาวุธสงครามที่ร้ายแรงที่สุด นอกจากพละกำลังอันมหาศาลแล้ว งานิลยังมีพลังพิเศษจากอาคมและอักขระโบราณที่สักไว้ ในยามปกติ อักขระเหล่านั้นจะซ่อนอยู่ แต่เมื่อใดที่โกรธจัด มันจะแดงวาบขึ้นอย่างน่าสะพรึงกลัว ปรากฏตัวในภาพยนตร์ภาคสอง
อองสา มหาอำมาตย์แห่งหงสาวดี ผู้มีจิตใจเต็มไปด้วยความชั่วร้าย นอกจากจะเป็นผู้กุมกำลังทางทหารของหงสาวดี และผู้สร้าง งานิล ให้เป็นอาวุธร้ายแรงที่สุดแล้ว อองสายังเป็นเจ้าแห่งคาถาอาคม มีเวทมนตร์ปลุกภูตผีวิญญาณและมีควันพิเศษ ปรากฏตัวในภาพยนตร์ภาคสอง
พระมหาอุปราชา แม่ทัพใหญ่แห่งหงสาวดี ผู้ซึ่งในวัยเด็กเคยเติบโตมากับพระนเรศวร โดยฝ่ายหนึ่งเป็นลูก กษัตริย์ อีกฝ่ายหนึ่งเป็นลูกเชลย ดังนั้นแม้จะโตมาด้วยกัน แต่พระมหาอุปราชาก็มักดูหมิ่นดูแคลน พระนเรศวรเสมอ เมื่อเล่นกันแล้วแพ้ แทนที่จะยอมรับ กลับใช้คำพูดเหน็บแนมต่างๆนานา การนำทัพจำนวนสองแสนมายังกรุงศรีอยุธยาในครั้งนี้ ก็เพื่อทรงพิสูจน์ให้พระเจ้านันท บุเรง ผู้เป็นพระบิดา ได้ทรงเห็นว่าพระองค์ทรงเหมาะสมที่จะขึ้นครองราชย์เป็นกษัตริย์องค์ ต่อไปได้ แต่การทำยุทธหัตถีกับพระนเรศวร กลับทำให้พระองค์ต้องสิ้นพระชนม์บนพระคชาธารกลางสนามรบ ปรากฏตัวในภาพยนตร์ภาคแรก
พระเจ้านันทบุเรง กษัตริย์แห่งหงสาวดี มีอำนาจมาก รู้สึกแค้นที่ลูกชายของเขาต้องสิ้นพระชนม์ด้วยน้ำมือของสมเด็จพระนเรศวรมหาราช ปรากฏตัวในภาพยนตร์ภาคสอง
หมู่บ้านหินขาว

มะหูด ชายชราผู้เป็นหัวหน้าควาญช้าง และผู้ฝึกสอนช้างป่าประจำหมู่บ้าน มะหูดได้รับความ เคารพจากทุกคนในหมู่บ้าน ในฐานะผู้ที่รอบรู้เรื่องช้าง สามารถฝึกช้างที่ดุร้ายให้เชื่องได้ภายใน เจ็ดวัน และนอกจากวิชาฝึกช้างที่สืบทอดมาจากรุ่นปู่รุ่นพ่อแล้ว เขายังเป็นผู้เชี่ยวชาญทาง คาถาอาคม มีมนต์สะกดช้างที่ร่ำเรียนมาจากพราหมณ์ผู้เฒ่าอีกด้วย ทว่าหลักสำคัญที่เขาใช้ เวลาฝึกช้าง กลับไม่เกี่ยวกับเวทมนตร์คาถาใดๆ แต่เป็นเรื่องของการให้ความรัก การดูแล เอาใจใส่ และการใช้คำพูดที่นุ่มนวล ซึ่งทำให้ช้างเชื่อฟังได้ในที่สุด ปรากฏตัวในภาพยนตร์ทั้งสองภาค
มังคุด เด็กน้อย หลานชายของลุงมะหูด มนุษย์คนแรกที่เอาชนะใจก้านกล้วยได้ ด้วยความ บริสุทธิ์ ร่าเริง สดใส น่ารัก แม้ยังพูดเป็นคำไม่ได้ แต่เสียงอ้อแอ้ที่ออกมาจากปาก ก็แสดงถึงความ เป็นมิตรที่ให้กับก้านกล้วย จนในที่สุดก็สามารถเปลี่ยนเขาจากช้างป่าที่เกลียดชังมนุษย์ มาเป็นให้ความรัก และความห่วงใยต่อมนุษย์ ถึงขนาดยอมไปรบเพื่อมนุษย์ได้ ปรากฏตัวในภาพยนตร์ภาคแรก
รถถัง อดีตนั้น เคยเป็นช้างเชือกหนึ่งของมะหูด และก็ได้เป็นช้างศึกเช่นกัน ความสามารถพิเศษของเขาคือ สามารถยิงลูกมะพร้าวได้ ปรากฏตัวในภาพยนตร์ภาคแรก
ติ่งรู เป็นช้างเชือกหนึ่งของมะหูดและเป็นช้างศึกเช่นกัน เชี่ยวชาญในด้านการชกมวย ปรากฏตัวในภาพยนตร์ภาคแรก
อื่นๆ

พังนวล ย่าของก้านกล้วย ช้างพังสูงอายุ ผู้มีตำแหน่งเป็นช้างแม่ปรก หรือช้างผู้นำโขลงออกหา อาหาร เนื่องจากมีอายุมากกว่าช้างตัวอื่นๆ ใช้ชีวิตอยู่ในป่ามายาวนาน ทำให้รู้ดีว่าในแต่ละ ฤดูกาลควรนำโขลงไปทางใด จึงจะได้พบแหล่งอาหาร พังนวลเป็นผู้ตั้งชื่อให้กับก้านกล้วย โดยดูจากลักษณะของเขา ว่าเป็นช้างที่มี หลังโค้งสวยแบบแปก้านกล้วย ถูกต้องตามตำรา นางรักและภาคภูมิใจในก้านกล้วยมาก นอกจากนี้ยังมั่นใจด้วยว่าโตขึ้นเขาจะต้องกลายเป็นช้างที่ยิ่งใหญ่อย่างแน่นอน ปรากฏตัวในภาพยนตร์ภาคแรก
พลายศิลา เป็นน้องชายของภูผา ลูกชายของพังนวลตัวเล็ก เป็นอาของก้านกล้วยด้วย ในก่อนหน้านี้เคยยุยงให้กับพลายงวงแดงที่อยู่ในกำลังของหงสาวดีจนทำให้พลายภูผาต้องตายในสนามรบ ซึ่งปรากฏในตอนก้านกล้วยผจญภัย
เจ้านายของพลายบุญเรือง เจ้าของช้างเจ้าพระยาปราบไตรจักร เป็นคู่แข่งของมะหูด รูปร่างอ้วน มีนิสัยชอบเยาะเย้ย แกมโกง ปรากฏตัวในภาพยนตร์ทั้งสองภาค
ทหารแห่งกองทัพอยุธยา ปรากฏตัวในภาพยนตร์ทั้งสองภาค
ทหารแห่งกองทัพหงสาวดี ปรากฏตัวในภาพยนตร์ทั้งสองภาค
ชาวบ้านอยุธยา ปรากฏตัวในภาพยนตร์ทั้งสองภาค
ชาวบ้านหมู่บ้านหินขาว ปรากฏตัวในภาพยนตร์ทั้งสองภาค
ดูเพิ่ม

ก้านกล้วย
ก้านกล้วย 2
ก้านกล้วย (ตัวละคร)
| ด ค กก้านกล้วย |
| --- | --- |
ภาพยนตร์หลัก:  ก้านกล้วย (2006)  ก้านกล้วย 2 (2009) 
ซีรีส์โทรทัศน์:  ก้านกล้วยผจญภัย (2006) รายชื่อตอน  ก้านกล้วยคลับ (2009-2010)  ก้านกล้วยกับโตไปไม่โกง (2016) 
เกมส์:  ก้านกล้วย  ก้านกล้วย 2 
อื่น ๆ:  รายชื่อตัวละคร ก้านกล้วย
รัฐมนตรีว่าการกระทรวงการต่างประเทศสหรัฐ

| รัฐมนตรีว่าการกระทรวงการต่างประเทศสหรัฐ |
| --- | --- |
United States Secratary of State
ตรากระทรวง
ธงประจำตำแหน่ง
ผู้ดำรงตำแหน่งคนปัจจุบัน มาร์โก รูบิโอ ตั้งแต่ 20 มกราคม ค.ศ. 2025
กระทรวงการต่างประเทศ
การเรียกขาน: ท่านรัฐมนตรี
ผู้เสนอชื่อ: ประธานาธิบดี
ผู้แต่งตั้ง: วุฒิสภา
ผู้ประเดิมตำแหน่ง: ทอมัส เจฟเฟอร์สัน
สถาปนา: 27 กรกฎาคม ค.ศ. 1789
เว็บไซต์: www.state.gov
รัฐมนตรีว่าการกระทรวงการต่างประเทศแห่งสหรัฐ (อังกฤษ: United States Secretary of State) เป็นตำแหน่งเจ้าหน้าที่อาวุโสของรัฐบาลกลางแห่งสหรัฐอเมริกาซึ่งบังคับบัญชากระทรวงการต่างประเทศ มีหน้าที่รับผิดชอบและพิจารณาการดำเนินการด้านกิจการต่างประเทศของรัฐบาลสหรัฐและโดยทั่วไป
รัฐมนตรีว่าการกระทรวงต่างประเทศได้รับการแต่งตั้งโดยประธานาธิบดีสหรัฐ โดยก่อนที่จะได้รับการแต่งตั้งนั้น ประธานาธิบดีจะต้องเสนอผู้ที่เหมาะสมต่อชื่อคณะกรรมาธิการนโยบายต่างประเทศของวุฒิสภา เพื่อตรวจสอบประวัติและข้อมูลของผู้ที่ได้รับการเสนอชื่อ หากผู้ที่ได้รับการเสนอชื่อมีคุณสมบัติถูกต้องและเหมาะสม คณะกรรมาธิการฯจะส่งชื่อให้วุฒิสภาลงมติรับรอง ตำแหน่งรัฐมนตรีว่าการกระทรวงต่างประเทศเรียกได้ว่าเป็นหนึ่งในสี่ตำแหน่งสำคัญที่สุดของคณะรัฐมนตรีของประเทศสหรัฐอเมริกา อันได้แก่ รัฐมนตรีว่าการกระทรวงการต่างประเทศ, รัฐมนตรีว่าการกระทรวงกลาโหม, รัฐมนตรีว่าการกระทรวงการคลัง และอัยการสูงสุด รัฐมนตรีว่าการกระทรวงต่างประเทศของสหรัฐอเมริกามีเงินเดือนประจำตำแหน่งระดับ 1 ซึ่งมีเงินเดือนปีละ $210,700
รัฐมนตรีว่าการกระทรวงต่างประเทศคนปัจจุบันคือ มาร์โก รูบิโอ ซึ่งได้รับการรับรองจากวุฒิสภาด้วยเสียงเอกฉันท์
อำนาจและหน้าที่รับผิดชอบของรัฐมนตรีว่าการกระทรวงต่างประเทศสหรัฐอเมริกา

รัฐมนตรีตว่าการกระทรวงต่างประเทศสหรัฐอเมริกา มีหน้าที่รับผิดชอบดังนี้:
มีอำนาจบังคับบัญชาหน่วยงานที่เกี่ยวข้องกับนโยบายต่างประเทศของสหรัฐอเมริกา และ กำกับดูแลกระทรวงต่างประเทศของสหรัฐอเมริกา
ให้คำแนะนำแก่ประธานาธิบดีสหรัฐอเมริกาเกี่ยวกับนโยบายต่างประเทศ รวมทั้งให้คำแนะนำการแต่งตั้งนักการทูตของสหรัฐอเมริกาไปประจำในสถานทูตในประเทศต่าง ๆ รวมทั้งสามารถให้คำแนะนำประธานาธิบดีสหรัฐฯในการรับรอง เรียกตัว และ ปลดนักการทูตของประเทศอื่น ที่ประจำในประเทศของตนเองด้วย
มีอำนาจในการเจรจา ตีความ และ ฉีกสนธิสัญญาทุกประเภท และ สามารถสร้างการเจรจาต่าง ๆ ที่เกี่ยวข้องกับอำนาจหน้าที่ในกระทรวงต่างประเทศของสหรัฐอเมริกา
เป็นตัวแทนหรือสามารถแต่งตั้งตัวแทนของประเทศสหรัฐอเมริกา ในการเข้าร่วมการประชุมระดับนานาชาติ
มีหน้าที่ในการเตรียมข้อมูลและอำนวยความสะดวกประชาชนสหรัฐอเมริกาในการอาศัยหรือเดินทางไปต่างประเทศ รวมทั้งการจัดเตรียมเอกสารการเดินทางระหว่างประเทศ เช่น พาสปอร์ต เป็นต้น
มีหน้าที่ในการดูแลความปลอดภัยในชีวิตและทรัพย์สินของประชาชนสหรัฐอเมริกา ที่อาศัยอยู่ในต่างประเทศ
มีอำนาจบังคับบัญชาหน่วยงานที่เกี่ยวข้องกับนโยบายการเข้าเมืองของบุคคลต่างชาติ
มีหน้าที่นำเสนอประเด็นนโยบายต่างประเทศต่อรัฐสภาของสหรัฐอเมริกาและประชาชนสหรัฐอเมริกา
มีหน้าที่ในการสนับสนุนการดำเนินงานเชิงพาณิชย์ในระดับนานาชาติ ซึ่งจะต้องทำให้เป็นประโยชน์ต่อประเทศด้วย
ในอดีต หน่วยงานกระทรวงต่างประเทศของสหรัฐอเมริกา มีส่วนเกี่ยวข้องกับการดำเนินงานในประเทศด้วย อาทิเช่น กิจการที่เกี่ยวข้องกับกฎหมายต่างๆในประเทศสหรัฐอเมริกา กิจการที่เกี่ยวข้องกับการนัดพบประธานาธิบดีสหรัฐอเมริกา เป็นต้น แต่ ณ ปัจจุบัน กิจการที่เกี่ยวข้องกับภายในประเทศได้ถูกโอนย้ายไปหน่วยงานอื่น หรือ ได้ถูกยกเลิกแล้ว
ด้วยความที่ตำแหน่งรัฐมนตรีว่าการกระทรวงต่างประเทศของสหรัฐอเมริกามีความสำคัญอันดับที่สามในคณะรัฐมนตรีของประเทศสหรัฐอเมริกา เป็นรองเพียงประธานาธิบดีและรองประธานาธิบดีเท่านั้น และ ยังถือว่าอยู่ในลำดับที่สี่ ในลำดับการสืบทอดตำแหน่งประธานาธิบดีประเทศสหรัฐอเมริกา เป็นรองเพียงรองประธานาธิบดีสหรัฐอเมริกา ประธานรัฐสภาสหรัฐอเมริกา และ ประธานชั่วคราววุฒิสภา เท่านั้น
โดยปกติของตำแหน่งรัฐมนตรีว่าการกระทรวงต่างประเทศสหรัฐอเมริกา จะต้องมีการเดินทางระหว่างประเทศบ่อยมาก ซึ่งโดยสถิติแล้ว รัฐมนตรีว่าการกระทรวงต่างประเทศสหรัฐอเมริกาที่เดินทางบ่อยที่สุดคือ นางฮิลลารี คลินตัน ซึ่งมีสถิติเดินทาง 112 รอบ รองลงมาอับดับสองคือ แมเดลิน อาลไบรต์ มีสถิติการเดินทางระหว่างประเทศ 96 รอบ หากวัดสถิติจากจำนวนไมล์ในการเดินทางแล้ว นายจอห์น เคร์รี ถือว่ามีจำนวนไมล์มากที่สุด เป็นจำนวน 1,417,576 ไมล์ รองลงมาอันดับสองคือ คอนโดลีซซา ไรซ์ มีจำนวนไมล์สะสม 1,059,247 ไมล์ และอันดับสาม นางฮิลลารี คลินตัน มีจำนวนไมล์สะสม 956,733 ไมล์
ดูเพิ่ม

รายนามรัฐมนตรีว่าการกระทรวงการต่างประเทศสหรัฐ‎‎
แหล่งข้อมูลอื่น

เว็บไซต์ทางการ
The Department of State's organization page
The Department of State's Office of the Historian
| ก่อนหน้า |  | รัฐมนตรีว่าการกระทรวงการต่างประเทศสหรัฐ |  | ถัดไป |
| --- | --- | --- | --- | --- |
| ประธานชั่วคราววุฒิสภา |  |   ลำดับการสืบทอดตำแหน่งประธานาธิบดีสหรัฐอเมริกา  ลำดับที่ 4   |  | รัฐมนตรีว่าการกระทรวงการคลัง |
| ด ค กรัฐมนตรีว่าการกระทรวงการต่างประเทศสหรัฐ |
| --- | --- | --- | --- |
|  | เจฟเฟอร์สัน · แรนดอล์ฟ · ฟิเกอริง · มาร์แชล · แมดิสัน · สมิท · มอนโร · แอดัมส์ · เคลย์ · บิวเรน · ลิฟวิงสตัน · แมคเลน · ฟอร์ไซท์ · เวบสเตอร์ · อัพเชอร์ · คัลฮูน · บูแคนัน · เคลย์ตัน · เวบสเตอร์ · เอเวอเรตต์ · มาร์ซี · แคสส์ · แบล็ก · ซูเวิร์ด · วอชเบิร์น · ฟิช · อีวาร์ตส์ · เบลน · ฟรีลิงฮีวเซ็น · บายาร์ด · เบลน · ฟอสเตอร์ · เกรแฮม · ออลนีย์ · เชอร์แมน · เดย์ · เฮย์ · รูท · เบคอน · น็อกซ์ · ไบรย์อัน · แลนซิง · คอลบีย์ · ฮิวจ์ส · เคลล็อก · สติมสัน · ฮัลล์ · สเต็ททิเนียส · เบิร์นส · มาร์แชล · แอคีสัน · ดัลเลส · เฮอร์เตอร์ · รัสก์ · โรเจอร์ · คิสซิงเกอร์ · แวนซ์ · มัสกีย์ · เฮก · ชูลทซ์ · เบเกอร์ · อีเกิลเบอร์เกอร์ · คริสโตเฟอร์ · อาลไบรต์ · พอเวลล์ · ไรซ์ · คลินตัน · เคร์รี · ทิลเลอร์สัน · พอมเพโอ · บลิงเคน · รูบิโอ | เจฟเฟอร์สัน · แรนดอล์ฟ · ฟิเกอริง · มาร์แชล · แมดิสัน · สมิท · มอนโร · แอดัมส์ · เคลย์ · บิวเรน · ลิฟวิงสตัน · แมคเลน · ฟอร์ไซท์ · เวบสเตอร์ · อัพเชอร์ · คัลฮูน · บูแคนัน · เคลย์ตัน · เวบสเตอร์ · เอเวอเรตต์ · มาร์ซี · แคสส์ · แบล็ก · ซูเวิร์ด · วอชเบิร์น · ฟิช · อีวาร์ตส์ · เบลน · ฟรีลิงฮีวเซ็น · บายาร์ด · เบลน · ฟอสเตอร์ · เกรแฮม · ออลนีย์ · เชอร์แมน · เดย์ · เฮย์ · รูท · เบคอน · น็อกซ์ · ไบรย์อัน · แลนซิง · คอลบีย์ · ฮิวจ์ส · เคลล็อก · สติมสัน · ฮัลล์ · สเต็ททิเนียส · เบิร์นส · มาร์แชล · แอคีสัน · ดัลเลส · เฮอร์เตอร์ · รัสก์ · โรเจอร์ · คิสซิงเกอร์ · แวนซ์ · มัสกีย์ · เฮก · ชูลทซ์ · เบเกอร์ · อีเกิลเบอร์เกอร์ · คริสโตเฟอร์ · อาลไบรต์ · พอเวลล์ · ไรซ์ · คลินตัน · เคร์รี · ทิลเลอร์สัน · พอมเพโอ · บลิงเคน · รูบิโอ |  |
| ด ค ก รัฐมนตรีว่าการกระทรวงของรัฐบาลกลางแห่งสหรัฐ |
| --- | --- |
ปัจจุบัน:  เกษตร  พาณิชย์  กลาโหม  ศึกษาธิการ  พลังงาน  สุขภาพและบริการมนุษย์สหรัฐ  ความมั่นคงแห่งมาตุภูมิ  การเคหะและพัฒนาเมือง  มหาดไทย  ยุติธรรม  แรงงาน  การต่างประเทศ  คมนาคม  การคลัง  การทหารผ่านศึก 
อดีต:  พาณิชย์และแรงงาน  สาธารณสุข ศึกษาธิการและสวัสดิการ  ทหารเรือ  ไปรษณีย์  ทหารบก
ขุนพันธ์ 2

| ขุนพันธ์ 2 |
| --- | --- |
ใบปิดภาพยนตร์
กำกับ: ก้องเกียรติ โขมศิริ
อำนวยการสร้าง: สมศักดิ์ เตชะรัตนประเสริฐ
นักแสดงนำ: อนันดา เอเวอริ่งแฮม อารักษ์ อมรศุภศิริ วันชนะ สวัสดี นันทวุฒิ บุญรับทรัพย์ รัชวิน วงศ์วิริยะ อาภา ภาวิไล สุเชาว์ พงษ์วิไล
บริษัทผู้สร้าง: สหมงคลฟิล์ม อินเตอร์เนชั่นแนล 
วันฉาย: 23 สิงหาคม พ.ศ. 2561
ทำเงิน: 44.5 ล้านบาท (กรุงเทพมหานคร ปริมณฑล และเชียงใหม่)
ก่อนหน้านี้: ขุนพันธ์
ต่อจากนี้: ขุนพันธ์ 3
ขุนพันธ์ 2 (อังกฤษ: Khun Pan 2) เป็นภาพยนตร์ไทยแนวแอ็คชั่น กระตุกขวัญ จากค่ายสหมงคลฟิล์ม อินเตอร์เนชั่นแนลที่ออกฉายเมื่อวันพฤหัสบดีที่ 23 สิงหาคม พ.ศ. 2561 กำกับภาพยนตร์โดย ก้องเกียรติ โขมศิริ ภาพยนตร์เรื่องนี้เป็นภาคต่อของเรื่อง ขุนพันธ์ ที่ออกฉายในปี พ.ศ. 2560 โดยเล่าเรื่องราวต่อจากภาคแรก ว่าด้วยเรื่องราวของขุนพันธรักษ์ราชเดช (บุตร พันธรักษ์) ในการจับกุมเสือใบ และเสือฝ้าย 2 โจรผู้มีชื่อเสียงในภาคกลาง
นักแสดง > นักแสดงนำ

อนันดา เอเวอร์ริ่งแฮม รับบท ขุนพันธรักษ์ราชเดช (บุตร พันธรักษ์)
หลังจากการปราบจอมโจรแบ่งแยกดินแดนปลายด้ามขวาน ขุนพันธ์ได้ถูกย้ายมาประจำที่จังหวัดชัยนาท แต่เนื่องด้วยการที่ตำรวจในทีมถูกสังหารจนหมด ทำให้เขาถูกพักราชการ จึงได้แฝงตัวเข้าไปอยู่ในเชิ้ตดำ และได้เริ่มเห็นว่า โจรที่แท้จริงแล้วก็คือคนที่อาศัยความถูกต้องบดบังความชั่ว
ครอบครองดาบแดง ปืนอาคม วิชาคงกระพัน พรางตา และกริชอาคม
อารักษ์ อมรศุภศิริ รับบท เสือใบ (ใบ สะอาดดี)
มือขวาของจอมพลฝ้าย คล่องแคล่ว ว่องไว มีวาทศิลป์ เสน่ห์แรง เป็นที่หมายตาของสาวๆ ครอบครองกระสุนคต ตะกรุดแคล้วคลาด สาลิกาลิ้นทอง ถนัดการต่อสู้โดยใช้ปืนคู่ เป็นเพื่อนพี่น้องร่วมน้ำสาบานกับเสือฝ้ายและเสือบุตร์(ขุนพันธ์)
พันเอก วันชนะ สวัสดี รับบท เสือฝ้าย (ฝ้าย เพ็ชนะ)
ผู้มีอิทธิพล 1 ใน 2 ของสุพรรณบุรี ฉากหลังคือมหาโจรผู้ครองอำนาจมืด อยู่เบื้องหลังการปล้นผู้มีทรัพย์สมบัติหรือข้าราชการรวยๆ เพื่อนำเงินไปคืนสู่ชาวบ้าน อุดมการณ์ของเสือฝ้ายคือการสร้างฐานตัวตนให้ชาวบ้านยอมรับในความเป็นผู้นำ แต่กลับต้องมาผิดสัตย์สาบาน เพราะผลประโยชน์ที่ตำรวจยื่นข้อเสนอ และต้องจบชีวิตตามผลกรรมที่ผิดคำสาบานในพี่น้อง
นันทวุฒิ บุญรับทรัพย์ รับบท ร.ต.อ.อัศวิน เพชรศิริ
รองสารวัตรคนใหม่ของเมืองสุพรรณ ทะเยอทะยาน ฉลาดแกมโกง ใช้วิธีการสกปรกเพื่อสร้างผลงานให้กับตน ไม่เชื่อในอาคม แต่ได้เห็นอาคมกับตา จนกระทั่งโหยหาเพื่อความเป็นใหญ่ของตนเอง
รัชวิน วงศ์วิริยะ รับบท บุษรา
เจ้าของร้านสุวรรณบุปผา เป็นผู้เก็บฝิ่นในคลังของเชิ้ตดำ
อาภา ภาวิไล รับบท ทับทิม
สาวคนรักของเสือใบ
สุเชาว์ พงษ์วิไล รับบท รองเผด็จ
ตำรวจผู้มีอิทธิพล มากด้วยเล่ห์เหลี่ยมอุบายในการหลอกขายความฝัน
นักแสดง > นักแสดงสมทบ

อิสรา นาดี รับบท พ.ต.ท.อิสรา
ไมเคิล เชาวนาศัย รับบท หลวงธรรมรงค์
เจ้าเมืองสุพรรณบุรี เป็นคู่ปรับของเสือฝ้าย
คมสัน ขจรไพศาลสุข รับบท ไอ้เบี้ย
ลูกน้องคนสนิทคู่กายของเสือใบ
นักแสดง > นักแสดงรับเชิญ

พวง แก้วประเสริฐ รับบท จ.ส.ต.แหลม บุญประกอบ
วัชรชัย สุนทรศิริ รับบท เสือย่อม
เก่งกาจ จงใจพระ รับบท หลวงพ่อ
สุมณฑา สวนผลรัตน์ รับบท เมียจ่าแหลม
พรม ภู่การุณ รับบท แม่จ่าแหลม
งานสร้างภาพยนตร์ > การพัฒนา

ก่อนที่ภาพยนตร์เรื่องนี้จะเข้าฉายในเดือนสิงหาคม พ.ศ. 2561 ก้องเกียรติ โขมศิริ ผู้กำกับภาพยนตร์ได้ให้สัมภาษณ์ว่า ภาคต่อมีจุดมุ่งหมายเพื่อมุ่งเน้นไปที่การจับโจรภาคกลางในเขตจังหวัดสุพรรณบุรีในอดีต เหตุผลเพราะเรื่องนี้มีรายละเอียดปลีกย่อยที่น่าสนใจ เช่น เหตุการณ์ที่ขุนพันธ์ถูกใส่ร้ายจนต้องถูกพักราชการ, การแฝงตัวเข้าไปอยู่ในชุมโจรของเสือฝ้าย เหตุการณ์การจับกุมเสือฝ้ายและเสือใบ ทำให้เกิดแรงบันดาลใจในการสร้างภาคต่อ แต่ถึงกระนั้น ภาพยนตร์เรื่องนี้ก็ไม่ได้หยิบเอาเหตุการณ์ในชีวิตของขุนพันธ์มาเล่าทั้งหมด แต่เป็นการตีความแล้วสอดแทรกจินตนาการเข้าไป
งานสร้างภาพยนตร์ > รายได้

ขุนพันธ์ 2 เข้าฉายในโรงภาพยนตร์เมื่อวันที่ 9 สิงหาคม พ.ศ. 2561 ทำรายได้รวมไปทั้งสิ้น 44.5 ล้านบาท (เฉพาะกรุงเทพมหานคร ปริมณฑล และจังหวัดเชียงใหม่)
ธรรมาภิบาล

ธรรมาภิบาล หรือในกฎหมายใช้ว่า การบริหารกิจการบ้านเมืองที่ดี หรือศัพท์บัญญัติราชบัณฑิตยสถานว่า วิธีการปกครองที่ดี (อังกฤษ: good governance) เป็นคำซึ่งความหมายนั้นยังไม่แน่ไม่นอน ปรากฏใช้ในวรรณกรรมทางการพัฒนาระหว่างประเทศเพื่อพรรณนาวิธีการที่สำนักราชการบ้านเมืองจะดำเนินกิจการบ้านเมืองและบริหารทรัพยากรบ้านเมืองไปในทางที่รับประกันว่าสิทธิมนุษยชนจะบังเกิดผลจริงได้เช่นไร
คำว่า "อภิบาล" ใน "ธรรมาภิบาล" นั้น หมายถึง "กระบวนการทำคำวินิจฉัย และกระบวนการเพื่อบังคับใช้ (หรืองดเว้นจากการบังคับใช้) ซึ่งคำวินิจฉัยนั้น" และยังใช้แก่องค์กรใดก็ได้ ไม่ว่า บริษัทห้างร้าน หน่วยงานการปกครองระดับท้องถิ่น ระดับประเทศ หรือระดับระหว่างประเทศ ตลอดจนถึงปฏิสัมพันธ์ระหว่างภาคส่วนอื่น ๆ ในสังคม
แนวความคิดเรื่อง "ธรรมาภิบาล" นั้นมักปรากฏว่าใช้เป็นแบบแผนเปรียบเทียบหน่วยงานทางการเมืองและเศรษฐกิจที่ก้าวหน้ากับที่ไร้ประสิทธิภาพKhan, Mushtaq Husain (2004). State formation in Palestine: viability and governance during a social transformation: Volume 2 of Political economy of the Middle East and North Africa. Routledge. ISBN 978-0-415-33802-8. found at Google Books เก็บถาวร 2014-01-01 ที่ เวย์แบ็กแมชชีน</ref> แต่ที่ความหมายของคำ "ธรรมาภิบาล" ยังสรุปมิได้นั้น ก็เนื่องจากในโลกร่วมสมัยนี้ รัฐประชาธิปไตยแบบเสรีนิยม โดยเฉพาะในยุโรปและอเมริกา มีการปกครองที่ "ประสบผลสำเร็จ" เป็นอันมาก สถาบันต่าง ๆ ในรัฐเหล่านี้จึงมักกำหนดมาตรฐานไว้เปรียบเทียบข้อดีข้อเสียของตนกับของสถาบันในรัฐรูปแบบอื่น ๆ ต่าง ๆ กันไป นอกจากนี้ ยังเป็นเพราะว่า คำ "ธรรมาภิบาล" นั้นจะมุ่งหมายถึงบุคคลใดในการปกครองก็ได้ องค์การด้านความช่วยเหลือกับทั้งเจ้าหน้าที่บ้านเมืองในประเทศที่เจริญแล้วจึงมักนิยามคำนั้นต่าง ๆ กันไปแล้วแต่บริบท เพื่อวางข้อกำหนดและข้อเรียกร้องต่าง ๆ ให้สอดคล้องกับระเบียบวาระและอุดมการณ์ของตน
สหภาพสมาคมฟุตบอลยุโรป

| --- | --- |
Union des associations européennes de football (ฝรั่งเศส) Union der europäischen Fußballverbände (เยอรมัน)

สำนักงานใหญ่ของยูฟ่าในนียง ประเทศสวิตเซอร์แลนด์

ชื่อย่อ: UEFA
ก่อตั้ง: 15 มิถุนายน 1954; 70 ปีก่อน (1954-06-15)
ก่อตั้งที่: บาเซิล ประเทศสวิตเซอร์แลนด์
ประเภท: องค์กรกีฬาฟุตบอล
สํานักงานใหญ่: นียง ประเทศสวิตเซอร์แลนด์
พิกัด: 46°22′16″N 6°13′52″E﻿ / ﻿46.371009°N 6.23103°E﻿ / 46.371009; 6.23103
ภูมิภาคที่รับผิดชอบ : ยุโรป
สมาชิก  : 55 ชาติสมาชิก
ภาษาทางการ : อังกฤษ  ฝรั่งเศส  เยอรมัน  (ภาษาหลัอื่น ๆ ที่ไม่เป็นทางการ: อิตาลี, โปรตุเกส, รัสเซีย, สเปน)
ประธาน: อาแล็กซานเดอร์ แชแฟรีน
รองประธานคนแรก: Karl-Erik Nilsson
รองประธาน: Zbigniew Boniek  Sándor Csányi Luis Rubiales Fernando Gomes Michele Uva
เลขาธิการ: Theodore Theodoridis
องค์กรแม่: UEFA Congress
องค์กรปกครอง: ฟีฟ่า
เว็บไซต์: uefa.com
สหภาพสมาคมฟุตบอลยุโรป (อังกฤษ: Union of European Football Associations) หรือ ยูฟ่า (UEFA; ในต่างประเทศยกเว้นประเทศไทย เรียกว่า ยูเอฟา [juː'eɪfə] หรือ อูเอฟา [uː'eɪfə]) เป็นองค์กรที่ควบคุมการแข่งขันฟุตบอลในทวีปยุโรป จัดการเกี่ยวกับทีมฟุตบอล เงินรางวัล กฎระเบียบ รวมถึงลิขสิทธิ์ในการถ่ายทอดฟุตบอล ยูฟ่าเป็น 1 ใน 6 สมาคมที่จัดการแข่งขันฟุตบอลทั่วโลกของฟีฟ่า
ยูฟ่าก่อตั้งเมื่อ 15 มิถุนายน พ.ศ. 2497 ที่เมืองบาเซิล ประเทศสวิตเซอร์แลนด์
สมาชิก > ข้อมูล

1 2 3 4 5  ส่วนหนึ่งของสมาคมโอลิมปิกแห่งบริเตน
↑  ส่วนหนึ่งของคณะกรรมการโอลิมปิกแห่งชาติเดนมาร์ก
↑  เคยเป็นสมาชิกเอเอฟซีระหว่างปี 1954–1974
↑  เคยเป็นสมาชิกเอเอฟซีระหว่างปี 1994–2002
↑  คณะกรรมการโอลิมปิกแห่งชาติสาธารณรัฐคาซัคสถานเป็นสมาชิกของสภาโอลิมปิกแห่งเอเชีย ค่อนข้างมากกว่าคณะกรรมการโอลิมปิกยุโรป
อดีตสมาชิก

ซาร์ - เป็นสมาชิกระหว่างปี 1954–1956
เยอรมนีตะวันออก - เป็นสมาชิกระหว่างปี 1954–1990
สหภาพโซเวียต - เป็นสมาชิกระหว่างปี 1954–1991
ยูโกสลาเวีย - เป็นสมาชิกระหว่างปี 1954–1992
เซอร์เบียและมอนเตเนโกร - เป็นสมาชิกระหว่างปี 1992–2006
ไม่ได้เป็นสมาชิก

กรีนแลนด์
โมนาโก
สหราชอาณาจักร
นครรัฐวาติกัน